Sia dinastija

Sia dinastija () – pirmoji kinų istoriografiniuose šaltiniuose aprašyta Kinijos dinastija. Nėra tvirtų įrodymų, kad Sia iš tiesų egzistavo, šaltiniuose nurodoma, kad ji valdė apie 2070 – 1600 m. pr. m. e. Prieš Sia valdė legendiniai valdovai, po jos – Šangų dinastija. Istoriografijoje minimi septyniolika valdovų.

 Laikotarpio bruožai 

Ilgą laiką neabejota Sia dinastijos realumu, tačiau archeologinių įrodymų nebuvo, kol 1959 m. buvo rasta bronzos amžiaus kultūra Erlitou vietovėje Henan provincijoje. Dauguma kinų archeologų laiko Erlitou radinius Sia egzistavimo įrodymu, tačiau Vakarų archeologai ne visada linkę sieti juos su Sia.

Bet kuriuo atveju Sia periodas atspindi pereinamąją stadiją tarp vėlyvojo neolito kultūrų ir miestų civilizacijos, būdingos Šang dinastijai. Sia laikotarpiu turėjo vystytis žemdirbystė, pradėti gaminti alkoholiniai gėrimai, patobulinta gyvulininkystė. Sia naudojo bronzą ginklams bei indams.

Sia periodu šeimos ir klanai ima kontroliuoti visas gyvenimo sritis. Atsirado valdymo sistema, kurioje šiaip atlaidi civilinė valdžia už pažeidimus galėdavo skirti griežtas bausmes. Atsirado ankstyvieji įstatymų kodeksai. Valdovai galbūt užsiiminėdavo šamanistine praktika.

 Sia dinastijos valdovai 

Pirmasis Sia valdovas buvo Ju. Iš viso buvo septyniolika valdovų per keturiolika kartų. Paskutinį valdovą Dzie nuvertė Tangas, Šangų tautos, gyvenusios rytuose, vadas.

 Pomirtiniai vardai ()1 Eilės numeris Valdymo trukmė² Kiniškai Pinyin Lietuviškai Valdymo metaiPagal  1 45 禹 Yǔ Ju 2205-2198 m. pr. m. e. 2 10 啟 Qǐ Či 2197-2188 m. pr. m. e. 3 29 太康 Tài Kāng Taikangas 2188-2160 m. pr. m. e. 4 13 仲康 Zhòng Kāng Džongkangas 2159-2147 m. pr. m. e. 5 28 相 Xiāng Siangas 2147-2120 m. pr. m. e. 6 21 少康 Shǎo Kāng Šaokangas 2079-2058 m. pr. m. e. 7 17 杼 Zhù Džu 2057-2041 m. pr. m. e. 8 26 槐 Huái Huai 2040-2015 m. pr. m. e. 9 18 芒 Máng Mangas 2014-1997 m. pr. m. e. 10 16 泄 Xiè Sie 1996-1981 m. pr. m. e. 11 59 不降 Bù Jiàng Budziangas 1980-1922 m. pr. m. e. 12 21 扃 Jiōng Dziongas 1921-1901 m. pr. m. e. 13 21 廑 Jǐn (Jìn) Dzinas 1900-1880 m. pr. m. e. 14 31 孔甲 Kǒng Jiǎ Kongdzia 1879-1849 m. pr. m. e. 15 11 皋 Gāo Gao 1848-1838 m. pr. m. e. 16 11 發 Fā Fa 1837-1819 m. pr. m. e. 17 52 桀 Jié Dzie. T. p. vadinamas () 1818-1767 m. pr. m. e. 1 Kartais prieš valdovo vardą sakomas dinastijos pavadinimas (), pavyzdžiui, ().2 Numanoma valdymo trukmė metais.

 Nuorodos 
 Xia Dynasty 夏朝 (2,205 - 1,806 B.C.)
 Chinese History - Xia Dynasty 夏 (20th to 17th cent. BC) kings and rulers

 Išnašos 

Kategorija:Kinijos dinastijos
Kategorija:Legendinės dinastijos